system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Prislop, Maramureș?
assistant
Prislop este un sat în comuna Boiu Mare din județul Maramureș, Transilvania, România.

Istoric 
Satul este atestat documentar prima dată în anul 1543 cu ocazia întocmirii Urbariului Domeniului [Chioarului]. 
Prima atestare documentară: 1566 (Priszlop). 
Existența Cetății Chioarului în apropiere de Prislop îi avantajează pe locuitorii satului cu încadrarea pe funcții de pușcaș. La sfârșitul anului 1690, garda Cetății Chioarului ajunse la 350 călăreți și pedeștri, gardă formată din rândul locuitorilor satelor din jurul cetății.
În anul 1733 Prislopul aparținea de Arhidiaconatul Vimei. 
Din anul 1960, satul intra în compunerea comunei Boiu Mare.

Etimologie 
Etimologia numelui localității: din apelativul prislop, cu sensul de „loc mai jos de trecere dintr-o vale în alta, peste un șir de munți sau de dealuri; pas, șa, curmătură” < sl. prěslopŭ (Petrovici, 1970: 225-236).

Demografie 
La recensământul din 2011, populația era de 428 locuitori.

Așezământ monahal 
In Prislop este un schit greco-catolic cu hramul „Adormirea Maicii Domnului” (1994-2004); aparține de Mănăstirea „Sf. Andrei și Grogore” din Roma.

Personalități locale  
 Teodor Mihali (1885-1934), politician, președinte interimar PNR (1919), primar al Clujului (1926-1931).

Note 

Șainelic, Maria, Șainelic, Sabin, Zona etnografică Chioar, Editura Sport-Turism, București, 1986. Monografie cu caracter etnografic a Țării Chioarului.

~~~~ ~~~~ ~~~~ ~~~~

Prislop, Boiu Mare